নিজস্ব প্রতিনিধি:  আলোর উত্সবে মাতোয়ারা শহর থেকে শহরতলি। চলছে শেষ মুহূর্তের প্রস্তুতি। মঙ্গলবার সন্ধ্যায় কলকাতার বেশ কয়েকটি বিগ বাজেটের কালীপুজোর উদ্বোধন করলেন মুখ্যমন্ত্রী মমতা বন্দ্যোপাধ্যায়।   এদিন বেশ কয়েকটি কালীপুজোর উদ্বোধন করেন মুখ্যমন্ত্রী। সন্ধ্যাতেই জানবাজারের কালীপুজোর উদ্বোধন করেন মুখ্যমন্ত্রী। সঙ্গে ছিলেন সুদীপ বন্দ্যোপাধ্যায়, নয়না বন্দ্যোপাধ্যায়, স্বর্ণকমল সাহা। এরপর তিনি গিরীশ পার্কের ফাইভ স্টার সম্মেলনীর পুজোর উদ্বোধন করেন তিনি। বিগ বাজেটের এই পুজোর মণ্ডপসজ্জাই দেখার মতো। সঙ্গে রয়েছে আলোকসজ্জার মেলবন্ধন। এদিন রাতেই সেক্সপিয়ার সরণি ও ভবানীপুরের কালীপুজোর উদ্বোধন করেন মুখ্যমন্ত্রী মমতা বন্দ্যোপাধ্যায়। সকলকে দীপাবলির শুভেচ্ছা জানিয়েছেন তিনি। সঙ্গে যাতে কোনও অপ্রীতিকর ঘটনা না ঘটে, সেদিকেও খেয়াল রাখার পরামর্শ দিয়েছেন।